钦定古今图书集成/方舆汇编/职方典/第1146卷 > 《汉滨赋》明·李梦阳
## 钦定古今图书集成/方舆汇编/职方典/第1146卷 > 《汉滨赋》明·李梦阳

“夫何二女之颀丽兮，遵兰皋而并翔。”顺微风以鸾顾
兮，曳文褂而交扬。蹑云郁之华履兮，皎罗袜以双步。
凌汉潭之滺波兮，掇瑶草于芳露。态婉娈以窈窕兮，
情同嬉而中乖。超妁妁以齐赴兮，忽含颦而怨偕。眉
疑低而复申兮，唇欲启而羞面。瑳巧笑以回瞬兮，目
盈盈而流盼。翩兮惊鸿，恍若袅电。仰西方之纤月，怅
邂逅于嘉夕。足将移以踯躅，魂已逝而聿役，怍多露
于蔓艸。矩汉广之真游，戒有粲之奔密，慕娥英于湘
流。挥柔袂以掩涕，寄朋素于明珰。效《鸡鸣》之赠珮，厉
霜心于鲛光。倏潜耀以莫觏，抚衡飙而怀刑。睇征云
以西迅，裛飘芬而泪零。面三星以申脉，痗朝阳于首
疾。伊绸缪之幸，谅讵糓焉而同室。